PMIndiaData/PMIndiaSum huggingface dataset:
വിവര സാങ്കേതികവിദ്യാ രംഗത്ത് ഇന്ത്യ-ഖത്തര്‍ ഉഭയകക്ഷി സഹകരണം പ്രോത്സാഹിപ്പിക്കാന്‍ ധാരണാപത്രം

ഇന്ത്യയും ഖത്തറും തമ്മില്‍ വിവര സാങ്കേതികവിദ്യാ രംഗത്തെ ഉഭയകക്ഷി സഹകരണം പ്രോത്സാഹിപ്പിക്കുന്നതിനായി കഴിഞ്ഞ മാര്‍ച്ചില്‍ ഒപ്പ് വച്ച ധാരണാപത്രം സംബന്ധിച്ച് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം വിലയിരുത്തി. 2016 ജനുവരി 1ന് ഇന്ത്യയും, 2016 ജനുവരി 12ന് ഖത്തറും ഈ ധാരണാപത്രത്തിന് അംഗീകാരം നല്‍കിയിരുന്നു. വിവരസാങ്കേതിക വിദ്യാ രംഗത്ത് ഇരു രാജ്യങ്ങളിലുമുള്ള പൊതു-സ്വകാര്യ സ്ഥാപനങ്ങള്‍ തമ്മിലുള്ള സഹകരണവും, കൊടുക്കല്‍ വാങ്ങലുകളും വിഭാവനം ചെയ്യുന്നതാണ് ധാരണാപത്രം.
ജി 20 നേതാക്കളുടെ 15-ാമത് ഉച്ചകോടി (2020 നവംബര്‍ 21-22)

സൗദി അറേബ്യയുടെ രാജാവും രണ്ടു മോസ്‌കുകളുടെ പരിപാലകനുമായ ഹിസ് മെജസ്റ്റി കിംഗ് സല്‍മാന്‍ ബിന്‍ അബ്ദുള്‍ അസീസ് അല്‍ സൗദിന്റെ ക്ഷണപ്രകാരം കിംഗ്ഡം ഓഫ് സൗദി അറേബ്യ ആദ്ധ്യക്ഷ്യം വഹിക്കുന്ന 15-ാമത് ജി 20 ഉച്ചകോടിയില്‍ പ്രധാനമന്ത്രി ശ്രീ നരേന്ദ്രമോദി പങ്കെടുക്കും. ''21-ാം നൂറ്റാണ്ടിലെ അവസരങ്ങള്‍ എല്ലാവര്‍ക്കും വേണ്ടി സഫലീകരിക്കുക'' എന്ന ആശയത്തില്‍ നവംബര്‍ 21-22 നാണ് ഉച്ചകോടി നടക്കുക. വെര്‍ച്ച്വല്‍ മാതൃകയിലായിരിക്കും യോഗം നടക്കുക. നടക്കാന്‍ പോകുന്നത് 2020ലെ രണ്ടാമത്തെ ജി 20 നേതാക്കളുടെ യോഗമാണ്. പ്രധാനമന്ത്രിയും സൗദി അറേബ്യന്‍ കിരിടാവകാശിയും തമ്മില്‍ നടന്ന ടെലഫോണ്‍ സംഭാഷത്തെ തുടര്‍ന്ന് ജി 20 നേതാക്കളുടെ അസാധാരണ ഉച്ചകോടി 2020 മാര്‍ച്ചില്‍ നടന്നിരുന്നു. അതില്‍ കോവിഡ്-19 മഹാമാരിയുടെ വ്യാപനം തടയുന്നതിനും ഒരു ആഗോള സഹകരണത്തോടെയുള്ള പ്രതിരോധത്തിനും വേണ്ട സമയോചിതമായ ധാരണ നേതാക്കള്‍ക്കിടയില്‍ ഉടലെടുത്തിരുന്നു. നടക്കാനിരിക്കുന്ന ജി 20 ഉച്ചകോടിയുടെ ശ്രദ്ധ കോവിഡ് 19ല്‍ നിന്ന് സംശ്ലേഷിത, പ്രതിരോധിത, സുസ്ഥിര പുനഃപ്രാപതിയിലായിരിക്കും. മഹാമാരിയിലെ തയാറെടുപ്പുകളെക്കുറിച്ചും തൊഴിലുകള്‍ പുനസ്ഥാപിക്കുന്നതിനുള്ള മാര്‍ഗ്ഗവും ലക്ഷ്യങ്ങളും യോഗത്തില്‍ നേതാക്കള്‍ ചര്‍ച്ചചെയ്യും. സംശ്ലേഷിത, സുസ്ഥിര, പ്രതിരോധ ഭാവി നിര്‍മ്മിക്കുന്നതിലുള്ള തങ്ങളുടെ വീക്ഷണങ്ങള്‍ നേതാക്കള്‍ പങ്കുവയ്ക്കുകയും ചെയ്യും. 2020 ഡിസംബര്‍ ഒന്നിന് ഇറ്റലി ജി 20യുടെ അദ്ധ്യക്ഷസ്ഥാനം ഏറ്റെടുക്കുമ്പോള്‍ സൗദി അറേബ്യയോടൊപ്പം ഇന്ത്യയും ജി 20 കൂട്ടായ്മയുടെ മൂന്നംഗ കമ്മിറ്റിയിലേക്ക് എത്തും
പ്രധാനമന്ത്രി ഝത്തീസ്ഗഢില്‍ വനയാത്രയും പണ്ഡിറ്റ് ദീനദയാല്‍ ഉപാധ്യായയുടെ പ്രതിമയും രാജ്യോത്സവവും ഉദ്ഘാടനം ചെയ്തു

പ്രധാനമന്ത്രി ശ്രീ. നരേന്ദ്ര മോദി ഝത്തീസ്ഗഢിലെ നയാ റായ്പൂര്‍ സന്ദര്‍ശിച്ചു. വനയാത്ര നടത്തിക്കൊണ്ട് വനയാത്രാപദ്ധതിയുടെ ഉദ്ഘാടനം അദ്ദേഹം നിര്‍വഹിച്ചു. തുടര്‍ന്ന്, അദ്ദേഹം പണ്ഡിറ്റ് ദീനദയാല്‍ ഉപാധ്യായയുടെ പ്രതിമ അനാച്ഛാദനം ചെയ്യുകയും ഏകാത്മപഥ് എന്നു പേരിട്ട പ്രധാന നടപ്പാതയും നയാ റായ്പൂര്‍ ബി.ആര്‍.ടി.എസ്. പദ്ധതിയും ഉദ്ഘാടനം ചെയ്യുകയും ചെയ്തു. ‘ഹമ്മര്‍ ഝത്തീസ്ഗഢ് യോജന’യില്‍ പങ്കെടുക്കുന്നവരെ പ്രധാനമന്ത്രി കണ്ടു. ഒ.ഡി.എഫ്. പ്രചരണത്തില്‍ മികവു പുലര്‍ത്തിയ രണ്ടു ജില്ലകളിലെയും 15 ബ്ലോക്കുകളിലെയും ചുമതലപ്പെട്ടവര്‍ക്കുള്ള സാക്ഷ്യപത്രങ്ങള്‍ അദ്ദേഹം വിതരണം ചെയ്തു. ഉജ്വല പദ്ധതി പ്രകാരം പാചകവാതക കണക്ഷനുകളും സൗര്‍ ഉജ്വല പദ്ധതിയുടെ ഉദ്ഘാടനത്തിന്റെ ഭാഗമായി സൗരോര്‍ജ പമ്പുകളും തെരഞ്ഞെടുക്കപ്പെട്ട ഗുണഭോക്താക്കള്‍ക്കു പ്രധാനമന്ത്രി കൈമാറി. സമാധാനപരമായ രീതിയില്‍ ഛത്തീസ്ഗഢ് ഉള്‍പ്പെടെയുള്ള മൂന്നു സംസ്ഥാനങ്ങള്‍ രൂപീകരിക്കപ്പെടുമെന്ന് ഉറപ്പുവരുത്തിയതു മുന്‍ പ്രധാനമന്ത്രി ശ്രീ. അടല്‍ ബിഹാരി വാജ്‌പേയി ആണെന്ന് ശ്രീ. നരേന്ദ്ര മോദി ഓര്‍മിപ്പിച്ചു. ഒരു ചെറിയ സംസ്ഥാനമായിട്ടും ഇത്രയധികം നേട്ടങ്ങള്‍ ഉണ്ടാക്കാന്‍ സാധിച്ചതിനു ഝത്തീസ്ഗഢ് മുഖ്യമന്ത്രി ഡോ. രമണ്‍ സിങ്ങിനെ പ്രധാനമന്ത്രി അഭിനന്ദിച്ചു. വികസനത്തിന്റെ നേട്ടങ്ങള്‍ വരുംതലമുറകള്‍ക്കു ലഭിക്കുമെന്ന് അദ്ദേഹം പറഞ്ഞു. സംസ്ഥാനത്തു വിനോദസഞ്ചാരത്തിനു വലിയ സാധ്യതകളാണ് ഉള്ളതെന്നു വ്യക്തമാക്കിയ പ്രധാനമന്ത്രി, ഇത് ഏറ്റവും ദാരിദ്ര്യം അനുഭവിക്കുന്നവര്‍ക്കു പുതിയ സാമ്പത്തിക സാധ്യതകള്‍ ലഭ്യമാക്കുമെന്ന് അഭിപ്രായപ്പെട്ടു. കര്‍ഷകരുടെ സ്ഥിതി മെച്ചപ്പെടുത്തുന്നതിനു നടപടികള്‍ കൈക്കൊണ്ടതിനും ഝത്തീസ്ഗഢിനെ അദ്ദേഹം അഭിനന്ദിച്ചു.
ഇരട്ടനികുതി ഒഴിവാക്കുന്നതിനും വരുമാന നികുതിയുമായി ബന്ധപ്പെട്ട സാമ്പത്തികത്തട്ടിപ്പു തടയുന്നതിനുമായും ഉള്ള ഇന്ത്യ-ഖത്തര്‍ കരാര്‍ പുതുക്കുന്നതിനു മന്ത്രിസഭയുടെ അനുമതി

ഇരട്ടനികുതി ഒഴിവാക്കുന്നതിനും വരുമാന നികുതിയുമായി ബന്ധപ്പെട്ട സാമ്പത്തികത്തട്ടിപ്പു തടയുന്നതിനുമായുള്ള ഇന്ത്യ-ഖത്തര്‍ കരാര്‍ പുതുക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. ഖത്തറുമായി നിലവിലുള്ള ഇരട്ടനികുതി ഒഴിവാക്കല്‍ കരാര്‍ (ഡി.ടി.എ.എ.) 1999 ഏപ്രില്‍ ഏഴിനാണ് ഒപ്പുവെക്കപ്പെട്ടത്. ഇത് 2000 ജനുവരി 15നു പ്രാബല്യത്തില്‍ വരികയും ചെയ്തു. ഏറ്റവും പുതിയ വിവരങ്ങള്‍ കൈമാറുന്നതിനുള്ള വ്യവസ്ഥകളോടുകൂടിയ പുതുക്കിയ ഡി.ടി.എ.എ., ട്രീറ്റി ഷോപ്പിങ് തടയുന്നതിനായുള്ള ലിമിറ്റേഷന്‍ ഓഫ് ബെനിഫിറ്റ്‌സ് വ്യവസ്ഥകള്‍ ഉള്‍ക്കൊള്ളുന്നതും ഇന്ത്യയുടെ അടുത്തകാലത്തെ കരാറുകളുടെ വ്യവസ്ഥകളുമായി യോജിച്ചുപോകുന്നതുമാണ്. ഇന്ത്യ ഒരേ അവകാശങ്ങളും അവസരങ്ങളും പങ്കുവെച്ചു പങ്കെടുത്ത ജി-20 ഒ.ഇ.സി.ഡി. ബേസ് ഇറോഷന്‍ ആന്‍ഡ് പ്രോഫിറ്റ് ഷിഫ്റ്റിങ് (ബി.ഇ.പി.എസ്.) പദ്ധതിയുടെ ആക്ഷന്‍ ആറും ആക്ഷന്‍ 14നു കീഴിലുള്ള പരസ്പര ധാരണാ മുറയും പ്രകാരമുള്ള കരാര്‍ ദുരുപയോഗം സംബന്ധിച്ച ഏറ്റവും പരിമിതമായ മാനദണ്ഡം പാലിച്ചുകൊണ്ടുള്ളതാണു പുതുക്കിയ ഡി.ടി.എ.എ.
കാര്ഡുകള് വഴിയുള്ള പണമിടപാടുകള് ഗവണ്മെന്റ് പ്രോത്സാഹിപ്പിക്കും

കാര്ഡുകള്, ഡിജിറ്റല് മാര്ഗങ്ങള് എന്നിവ വഴിയുള്ള പണമിടപാടുകള്ക്ക് പ്രോത്സാഹനം നല്കാന് പ്രധാനമന്ത്രി ശ്രീ.നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭായോഗം അനുമതി നല്കി. നേരിട്ട് പണമായി കൈമാറുന്നത് കുറയ്ക്കുക, നികുതി വെട്ടിപ്പ് തടയുക, ഗവണ്മെന്റ് പണമടവുകള് ഡിജിറ്റല് രൂപത്തിലേക്ക് മാറ്റുക എന്നിവ ലക്ഷ്യമിട്ടാണിത്. വിവിധമന്ത്രാലയങ്ങള്, വകുപ്പുകള്, സ്ഥാപനങ്ങള് എന്നിവ ഒരുവര്ഷത്തിനുള്ളില് നടപ്പാക്കേണ്ട ഇടക്കാല നടപടികളും രണ്ടു വര്ഷത്തിനുള്ളില് നടപ്പാക്കേണ്ട ദീര്ഘകാല പദ്ധതികളും അംഗീകരിച്ചു. നിലവില് കാര്ഡ്/ഡിജിറ്റല് മാര്ഗങ്ങള് വഴി ബില്ലുകള് അടക്കുമ്പോള് വിവിധ ഗവണ്മെന്റ് വകുപ്പുകളും സ്ഥാപനങ്ങളും ഈടാക്കുന്ന സര്ചാര്ജ്ജ്/സര്വീസ് ചാര്ജ്ജ്/കണ്വീനിയന്സ് ഫീ എന്നിവ ഗവണ്മെന്റ് പിന്വലിക്കും. നിശ്ചിത പരിധിയില് കൂടുതലുള്ള പണമടവുകള് കാര്ഡ്/ഡിജിറ്റല് രൂപത്തിലാക്കണമെന്ന് നിഷ്കര്ഷിക്കുകയും കാര്ഡുകള് വഴിയുള്ള ഇടപാടുകളിലെ മെര്ച്ചന്റ് ഡിസ്കൗണ്ട് റേറ്റ് ഏകീകരിക്കുകയും ചെയ്യും.
പ്രധാനമന്ത്രി മുദ്ര യോജനയ്ക്ക് കീഴിലുള്ള ശിശു ലോണുകള്‍ക്ക് ഒരു വര്‍ഷത്തേക്ക് 2 ശതമാനം പലിശയിളവ്

കോവിഡ് 19 കാലത്തെ നഷ്ടം പരിഹരിക്കാന്‍ ചെറുകിട വ്യവസായങ്ങള്‍ക്കു പദ്ധതി സഹായകമാകും പ്രധാനമന്ത്രി മുദ്ര യോജനയ്ക്ക് കീഴിലുള്ള എല്ലാ ശിശു ലോണുകള്‍ക്കും 2 ശതമാനം പലിശയിളവ് നല്‍കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ നേതൃത്വത്തില്‍ ചേര്‍ന്ന മന്ത്രിസഭാ യോഗം തീരുമാനിച്ചു. ഒരു വര്‍ഷത്തേക്കാണ് പലിശയിളവ്. 2020 മാര്‍ച്ച് 31ന് അടച്ചു തീര്‍ക്കേണ്ട വായ്പകള്‍ക്കാണ് ഇളവ് ബാധകം. റിസര്‍വ് ബാങ്ക് ഓഫ് ഇന്ത്യ(ആര്‍.ബി.ഐ.)യുടെ മാര്‍ഗനിര്‍ദേശങ്ങള്‍ പ്രകാരം പദ്ധതി പ്രാബല്യത്തിലുള്ള കാലയളവിലും 2020 മാര്‍ച്ച് 31നും നിഷ്‌ക്രിയ ആസ്തി(എന്‍.പി.എ.) അല്ലാത്ത വായപ്കള്‍ക്കും ഇളവു ലഭിക്കും. അക്കൗണ്ടുകള്‍ എന്‍.പി.എയില്‍നിന്ന് സക്രിയ ആസ്തി ആകുന്ന മാസം തൊട്ട് എന്‍.പി.എ. വിഭാഗത്തില്‍ പെടാത്തവയായി തുടരുന്ന മാസങ്ങളില്‍ പലിശയിളവു ലഭിക്കും. വായ്പ കൃത്യമായി തിരിച്ചടയ്ക്കുന്നവര്‍ക്ക് ഇതു ഗുണകരമാകും. പദ്ധതിക്കായി ചെലവാകുമെന്നു കണക്കാക്കുന്ന 1542 കോടി രൂപ കേന്ദ്ര ഗവണ്മെന്റ് ലഭ്യമാക്കും. പശ്ചാത്തലം ആത്മ നിര്‍ഭര്‍ ഭാരത് അഭിയാനു കീഴില്‍ സൂക്ഷ്മ, ചെറുകിട, ഇടത്തരം വ്യവസായങ്ങള്‍ക്ക് സാമ്പത്തിക സഹായം നല്‍കാനാണു പദ്ധതി നടപ്പിലാക്കുന്നത്. വരുമാനമുണ്ടാക്കുന്നതിനുള്ള 50,000 രൂപ വരെയുള്ള വായ്പകളെയാണ് ശിശു വായ്പ എന്ന് വിളിക്കുന്നത്. മുദ്ര ലിമിറ്റഡില്‍ രജിസ്റ്റര്‍ ചെയ്തിട്ടുള്ള വാണിജ്യ ബാങ്കുകള്‍, ബാങ്കിതര ധനകാര്യ സ്ഥാപനങ്ങള്‍, മൈക്രോ ധനകാര്യ സ്ഥാപനങ്ങള്‍ എന്നിവ മുഖേനയാണു പ്രധാന്‍ മന്ത്രി മുദ്ര യോജനയില്‍ ഉള്‍പ്പെടുത്തി വായ്പ ലഭ്യമാക്കുന്നത്. ശിശു മുദ്ര വായ്പകള്‍ ഉപയോഗിച്ച് പ്രവര്‍ത്തിക്കുന്ന സൂക്ഷ്മ- ചെറുകിട വ്യവസായങ്ങളെ കോവിഡ് 19ഉം ലോക്ക് ഡൗണും പ്രതികൂലമായി ബാധിച്ച സാഹചര്യത്തിലാണ് ഈ തീരുമാനം. 2020 മാര്‍ച്ച് 31ലെ കണക്ക് പ്രകാരം 9.37 കോടി വായ്പാ അക്കൗണ്ടുകളിലായി 1.62 ലക്ഷം കോടി രൂപയുടെ വായ്പ അടച്ചുതീര്‍ക്കാനുണ്ട്. നടപ്പാക്കല്‍ നയം സ്‌മോള്‍ ഇന്‍ഡസ്ട്രീസ് ഡെവലപ്‌മെന്റ് ബാങ്ക് ഓഫ് ഇന്ത്യ (സിഡ്ബി) വഴി 12 മാസ കാലയളവിലാണു പദ്ധതി നടപ്പിലാക്കുക. അനന്തര ഫലം മുമ്പില്ലാത്ത സാഹചര്യം ഉടലെടുത്ത പശ്ചാത്തലത്തിലാണ് ഈ പദ്ധതിക്കു രൂപം നല്‍കിയിരിക്കുന്നത്. പ്രതിസന്ധി ഘട്ടങ്ങളില്‍ ചെറുകിട വ്യവസായ മേഖലയ്ക്കു പിന്തുണ നല്‍കുന്നതിലൂടെ സമ്പദ്‌വ്യവസ്ഥയ്ക്ക് നേട്ടമുണ്ടാകുമെന്നും തൊഴിലവസരങ്ങള്‍ സൃഷ്ടിക്കപ്പെടുമെന്നുമാണ് പ്രതീക്ഷ.
വാരാണസിയിലെ വെള്ളപൊക്കത്തില്‍ പ്രധാനമന്ത്രി കടുത്ത ആശങ്ക രേഖപ്പെടുത്തി

വാരാണസിയിലെ വെള്ളപൊക്ക സ്ഥിതിഗതികളില്‍ പ്രധാനമന്ത്രി കടുത്ത ആശങ്ക രേഖപ്പെടുത്തി. “പ്രധാനമന്ത്രിയുടെ ഓഫീസ് സ്ഥിതിഗതികള്‍ സസൂക്ഷ്മമായി നിരീക്ഷിക്കുകയും പ്രാദേശിക അധികാരികളുമായി ബന്ധപ്പെട്ട് വരികയുമാണ്. രക്ഷാ ദുരിതാശ്വാസ പ്രവര്‍ത്തനങ്ങള്‍ക്കായി ദേശീയ ദുരന്ത നിവാരണ സേനയുടെ സംഘങ്ങള്‍ വാരാണാസിയില്‍ ഉണ്ട്. അവിടത്തെ എം.പിയുടെ ഓഫീസ് എല്ലാ സഹായങ്ങളും നല്‍കുന്നതിനായി 24 മണിക്കൂറും പ്രവര്‍ത്തിക്കുകയാണ്” പ്രധാനമന്ത്രി പറഞ്ഞു.
സിംഗപ്പൂരിലേക്ക് പുറപ്പെടുംമുമ്പ് പ്രധാനമന്ത്രിയുടെ പ്രസ്താവന

സിംഗപ്പൂര്‍ സന്ദര്‍ശനത്തിനായി പുറപ്പെടും മുമ്പ് പ്രധാനമന്ത്രി ശ്രീ. നരേന്ദ്ര മോദി പുറപ്പെടുവിച്ച പ്രസ്താവനയുടെ പൂര്‍ണ്ണ രൂപം ചുവടെ: “ഞാന്‍ നവംബര്‍ 14, 15 തീയതികളില്‍ ആസിയാന്‍ -ഇന്ത്യ, കിഴക്കന്‍ ഏഷ്യന്‍ ഉച്ചകോടികളില്‍ പങ്കെടുക്കുന്നതിനായി സിംഗപ്പൂര്‍ സന്ദര്‍ശിക്കും. അതിനു പുറമെ സമഗ്ര മേഖലാ സാമ്പത്തിക പങ്കാളിത്ത നേതാക്കളുടെ യോഗത്തിലും ഞാന്‍ സംബന്ധിക്കും. ആസിയാന്‍ അംഗ രാജ്യങ്ങളുമായും, വിശാലമായ ഇന്ത്യാ- പസഫിക് മേഖലയുമായുള്ള നമ്മുടെ ഇടപാടുകള്‍ ശക്തിപ്പെടുത്തുന്നതിനുമുള്ള നമ്മുടെ തുടര്‍ പ്രതിബദ്ധതതയെയാണ് ഈ സമ്മേളനങ്ങളിലെ എന്റെ പങ്കാളിത്തം സൂചിപ്പിക്കുന്നത്. ആസിയാന്‍, തെക്കന്‍ ഏഷ്യന്‍ ഉച്ചകോടി നേതാക്കളുമായുള്ള കൂടിക്കാഴ്ചകള്‍ക്കായി ഞാന്‍ ഉറ്റുനോക്കുകയാണ്. നവംബര്‍ 14 ന് സിംഗപ്പൂര്‍ ഫിന്‍ടെക് ഫെസ്റ്റിവലില്‍ മുഖ്യ പ്രഭാഷണം നടത്തുന്ന ആദ്യ ഗവണ്‍മെന്റ് തലവന്‍ എന്ന ബഹുമതിക്ക് ഞാന്‍ അര്‍ഹനാകും. ധനകാര്യ സാങ്കേതികവിദ്യ സംബന്ധിച്ച ലോകത്തെ ഏറ്റവും വലിയ മേള എന്ന നിലയ്ക്ക്, അതിവേഗം വളര്‍ന്നുകൊണ്ടിരിക്കുന്ന ഈ മേഖലയില്‍ ഇന്ത്യയുടെ കരുത്ത് എടുത്തുകാട്ടാനുള്ള ശരിയായ വേദി എന്നതിനു പുറമെ, നവീനാശയങ്ങളും വളര്‍ച്ചയും പരിപോഷിപ്പിക്കുന്നതിന് ആഗോള പങ്കാളിത്തങ്ങള്‍ക്ക് രൂപം നല്‍കാനുള്ള അവസരം കൂടിയാണിത്. എന്റെ സന്ദര്‍ശനവേളയില്‍ ഇന്ത്യാ- സിംഗപ്പൂര്‍ സംയുക്ത ഹാക്കത്തോണില്‍ പങ്കെടുത്തവരുമായും വിജയികളുമായും ആശയവിനിമയത്തിനുള്ള അവസരവും എനിക്ക് ലഭിക്കും. ശരിയായ പ്രോത്സാഹനവും, അനുയോജ്യമായ പരിസ്ഥിതിയും ഒരുക്കിക്കൊടുത്താല്‍ മനുഷ്യ സമൂഹം നേരിടുന്ന വെല്ലുവിളികള്‍ക്ക് പരിഹാരം കണ്ടെത്തുന്നതില്‍ ആഗോള നേതാക്കളാകാനുള്ള കഴിവ് നമ്മുടെ യുവജനങ്ങള്‍ക്കുണ്ടെന്നാണ് എന്റെ ഉറച്ച വിശ്വാസം. ആസിയാനുമായും കിഴക്കനേഷ്യന്‍ ഉച്ചകോടി രാഷ്ട്രങ്ങളുമായും നമ്മുടെ വളരുന്ന പങ്കാളിത്തത്തിന് പുതിയൊരു ആക്കം നല്‍കാന്‍ എന്റെ സിംഗപ്പൂര്‍ സന്ദര്‍ശനം സഹായിക്കുമെന്ന് എനിക്ക് ഉറച്ച വിശ്വാസമുണ്ട്. സിംഗപ്പൂരിലേക്ക് ഞാന്‍ പുറപ്പെടവെ, ആസിയാന്റെ ഇക്കൊല്ലത്തെ കഴിവുറ്റ അധ്യക്ഷ പദവിക്ക് എന്റെ ഹൃദയംഗമായ അനുമോദനങ്ങള്‍ അറിയിക്കുകയും, ആസിയാന്റെയും അനുബന്ധ ഉച്ചകോടികളുടെയും വിജയകരമായ നടത്തിപ്പിന് എല്ലാ ആശംസകള്‍ നേരുകയും ചെയ്യുന്നു”.
ഇസ്രായേലി പൊതു തിരഞ്ഞെടുപ്പിലെ വിജയത്തിന് പ്രധാനമന്ത്രി ബെഞ്ചമിൻ നെതന്യാഹുവിനെ അഭിനന്ദിച്ചു

ഇസ്രയേൽ പൊതുതെരഞ്ഞെടുപ്പിലെ വിജയത്തിന് ബെഞ്ചമിൻ നെതന്യാഹുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് മുൻഗണന നൽകിയതിന് ഇസ്രായേൽ മുൻ പ്രധാനമന്ത്രി യെയർ ലാപിഡിനും ശ്രീ മോദി നന്ദി പറഞ്ഞു. പ്രധാനമന്ത്രി ട്വീറ്റ് ചെയ്തു; "മസൽ ടോവ് , നിങ്ങളുടെ തിരഞ്ഞെടുപ്പ് വിജയത്തിനായി എന്റെ സുഹൃത്ത് നെതന്യാഹു. ഇന്ത്യ-ഇസ്രായേൽ തന്ത്രപരമായ പങ്കാളിത്തം കൂടുതൽ ആഴത്തിലാക്കാനുള്ള നമ്മുടെ സംയുക്ത ശ്രമങ്ങൾ തുടരാൻ ഞാൻ ആഗ്രഹിക്കുന്നു." "ഇന്ത്യ-ഇസ്രായേൽ തന്ത്രപരമായ പങ്കാളിത്തത്തിന് മുൻഗണന നൽകിയതിന് യെയർ ലാപിഡിന് നന്ദി. നമ്മുടെ ജനങ്ങളുടെ പരസ്പര പ്രയോജനത്തിനായി ഫലപ്രദമായ ആശയ വിനിമയം തുടരുമെന്ന് ഞാൻ പ്രതീക്ഷിക്കുന്നു."
ലഹരി ഇതര ആവശ്യത്തിനുള്ള ആല്‍ക്കഹോള്‍

ലഹരി ഇതര ആവശ്യങ്ങള്‍ക്കുള്ള ആല്‍ക്കഹോള്‍ ഉല്‍പ്പാദന, വിതരണത്തിന് സംസ്ഥാന ഗവണ്‍മെന്റുകള്‍ക്ക് അംഗീകാരം നല്‍കാന്‍ പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. നേരത്തെ കേന്ദ്ര ഗവണ്‍മെന്റിനുമാത്രമേ ഈ അധികാരം ഉണ്ടായിരുന്നുള്ളൂ.
ഉത്തരാഖണ്ഡിലെ മുൻ നിയമസഭാ സ്പീക്കർ ശ്രീ ഹർബൻസ് കപൂറിന്റെ നിര്യാണത്തിൽ പ്രധാനമന്ത്രി അനുശോചിച്ചു

ഉത്തരാഖണ്ഡ് മുൻ നിയമസഭാ സ്പീക്കർ ശ്രീ ഹർബൻസ് കപൂറിന്റെ നിര്യാണത്തിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. ഒരു ട്വീറ്റിൽ പ്രധാനമന്ത്രി പറഞ്ഞു : "ഉത്തരാഖണ്ഡിൽ നിന്നുള്ള ഞങ്ങളുടെ മുതിർന്ന പാർട്ടി സഹപ്രവർത്തകൻ ശ്രീ ഹർബൻസ് കപൂർ ജിയുടെ നിര്യാണത്തിൽ ദുഃഖമുണ്ട്. മുതിർന്ന നിയമസഭാംഗവും ഭരണാധികാരിയുമായിരുന്ന അദ്ദേഹം പൊതുസേവനത്തിനും സാമൂഹിക ക്ഷേമത്തിനും നൽകിയ സംഭാവനകൾ ഓർമ്മിക്കപ്പെടും. അദ്ദേഹത്തിന്റെ കുടുംബത്തിനും അനുയായികൾക്കും അനുശോചനം. ഓം ശാന്തി."
50-ാമത് വിജയ് ദിവസിൽ മുക്തിജോദ്ധമാർ , ബീരാംഗനമാർ , ഇന്ത്യൻ സായുധ സേന എന്നിവയുടെ ശൗര്യവും  ത്യാഗവും പ്രധാനമന്ത്രി അനുസ്മരിച്ചു

50-ാമത് വിജയ് ദിവസിൽ ഇന്ത്യൻ സായുധ സേനയിലെ മുക്തിജോദ്ധമാരും ബീരാംഗനകളും ധീരഹൃദയരും നടത്തിയ മഹത്തായ വീര്യവും ത്യാഗവും പ്രധാനമന്ത്രി ശ്രീ നരേന്ദ്ര മോദി അനുസ്മരിച്ചു. ഈ അവസരത്തിൽ ധാക്കയിൽ രാഷ്ട്രപതിയുടെ സാന്നിധ്യം ഓരോ ഇന്ത്യക്കാരനും പ്രത്യേക പ്രാധാന്യമുള്ളതാണെന്നും ശ്രീ മോദി പറഞ്ഞു. ഒരു ട്വീറ്റിൽ പ്രധാനമന്ത്രി പറഞ്ഞു; "50-ാം വിജയ് ദിവസിൽ, ഇന്ത്യൻ സായുധ സേനയിലെ മുക്തിജോദ്ധമാരും ബീരാംഗനകളും, ധീരഹൃദയരും നടത്തിയ മഹത്തായ ശൗര്യവും, ത്യാഗവും ഞാൻ അനുസ്മരിക്കുന്നു. അടിച്ചമർത്തുന്ന ശക്തികളെ നാം ഒരുമിച്ച് പൊരുതി പരാജയപ്പെടുത്തി. ധാക്കയിലെ രാഷ്ട്രപതി ജിയുടെ സാന്നിധ്യം ഓരോ ഇന്ത്യക്കാരനും പ്രത്യേക പ്രാധാന്യമുള്ളതാണ്."
ഇന്ത്യയും സ്വീഡനും തമ്മില്‍ റെയില്‍വെ സാങ്കേതിക സഹകരണത്തിന് കരാര്‍

റെയില്‍വെ മേഖലയില്‍ സാങ്കേതിക സഹകരണത്തിനായി ഇന്ത്യയും സ്വീഡനും ഫെബ്രുവരി 15, 2016ന് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഇരു രാജ്യങ്ങളിലേയും റെയില്‍വെ മേഖലയുമായി ബന്ധപ്പെട്ട സുപ്രധാന നയങ്ങളും ചട്ടങ്ങളും മറ്റും വികസിപ്പിച്ചെടുക്കുന്നതിലും നൂതന ആശയങ്ങളും, സാങ്കേതിക വിദ്യയും കൈമാറുന്നതിലും ഗവേഷണ സംബന്ധമായ പ്രവര്‍ത്തനങ്ങള്‍ക്കും ഈ സഹകരണം ഏറെ സഹായകമാകും. റെയില്‍വെ എഞ്ചിനീയര്‍മാര്‍ക്കും, മാനേജര്‍മാര്‍ക്കും റെയില്‍ ഗതാഗത സംവിധാനത്തിന്റെ വിവിധ വശങ്ങളുമായി ബന്ധപ്പെട്ട് പരിശീലനം നല്‍കുന്നതിലും ഇരു രാജ്യങ്ങളും തമ്മില്‍ സഹകരിക്കും. ചരക്ക് ഗതാഗത മേഖല മെച്ചപ്പെടുന്നതിനു വേണ്ടി പുതിയ പദ്ധതികള്‍ക്ക് രൂപം നല്‍കാനും ഒരുമിച്ച് പ്രവര്‍ത്തിക്കാനും ഇന്ത്യയും സ്വീഡനും തമ്മില്‍ ധാരണയായിട്ടുണ്ട്.
2020 ടോക്കിയോ ഒളിമ്പിക്സിൽ ഗുസ്തിയിൽ വെള്ളി മെഡൽ നേടിയ രവികുമാർ ദഹിയയെ പ്രധാനമന്ത്രി അഭിനന്ദിച്ചു

ടോക്കിയോ ഒളിമ്പിക്സ് 2020 ലെ ഗുസ്തിയിൽ വെള്ളി മെഡൽ നേടിയ രവി കുമാർ ദഹിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിക്കുകയും ശ്രദ്ധേയനായ ഗുസ്തിക്കാരൻ എന്ന് വിശേഷിപ്പിക്കുകയും ചെയ്തു. ഒരു ട്വീറ്റിൽ പ്രധാനമന്ത്രി പറഞ്ഞു : "രവികുമാർ ദഹിയ അസാമാന്യനായ ഒരു ഗുസ്തിക്കാരനാണ്! അദ്ദേഹത്തിന്റെ പോരാട്ടവീര്യവും ദൃഢതയും ശ്രദ്ധേയമാണ്. ടോക്കിയോ 2020 ൽ വെള്ളി മെഡൽ നേടിയതിന് അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ നേട്ടങ്ങളിൽ ഇന്ത്യ അഭിമാനിക്കുന്നു."
സൗരോര്‍ജത്തിനായി ഇന്ത്യയും ജര്‍മ്മനിയും തമ്മില്‍ ധാരണ

സാമ്പത്തിക, സാങ്കേതിക സഹകരണത്തിലൂടെ ഇന്ത്യയില്‍ സൗരോര്‍ജത്തിന്റെ ഉപയോഗം വര്‍ധിപ്പിക്കുന്നതിന് സൗരോര്‍ജ മേഖലയില്‍ ജര്‍മ്മനിയുമായുള്ള ഉഭയകക്ഷി വികസന സഹകരണം വികസിപ്പിക്കാന്‍ 2015 ഒക്‌ടോബറില്‍ ഒപ്പുവെച്ച ധാരണാപത്രത്തിന് പ്രധാനമന്ത്രി നരേന്ദ്രമോദി അധ്യക്ഷനായുളള കേന്ദ്രമന്ത്രിസഭയുടെ അംഗീകാരം ലഭിച്ചു. ഇരുരാജ്യങ്ങള്‍ക്കുമിടയിലെ ഉഭയകക്ഷി സഹകരണം വലിയൊരളവോളം മുന്നോട്ടുകൊണ്ടുപോകാന്‍ ഈ ധാരണാപത്രം സഹായകമാകുമെന്നാണു പ്രതീക്ഷിക്കപ്പെടുന്നത്. ധാരണ പ്രകാരം, ക്രഡിറ്റന്‍സ്റ്റാള്‍ട്ട് ഫര്‍ വീദറോഫ്‌ബൊ (കെ.എഫ്.ഡബ്ല്യു.) എന്ന സ്ഥാപനം വഴി അടുത്ത അഞ്ചുവര്‍ഷത്തേക്ക് ജര്‍മ്മനി ഇളവുകളോടെ കുറഞ്ഞത് നൂറ് കോടി യൂറോയോളം വായ്പ അനുവദിക്കും. കെ.എഫ്.ഡബ്‌ളിയു നല്‍കുന്ന ഈ പണം പങ്കാളികളായ ബാങ്കുകളിലൂടെ കുറഞ്ഞ നിരക്കിലുളള വായ്പകളായി അര്‍ഹരായവര്‍ക്ക് വിതരണം ചെയ്യാനായി ഉപയോഗപ്പെടുത്തും. ധാരണാപത്രത്തിലൂടെ ലഭിക്കുന്ന നേട്ടങ്ങള്‍ : 1.സൗരോര്‍ജ മേല്‍ക്കൂരകള്‍ക്കുളള സഹകരണം. 2. സൗരോര്‍ജ പാര്‍ക്കുകളുടെയും സോളാര്‍ മേഖലകളുടെയും വികസനം. (സാധ്യമെങ്കില്‍ ഇന്തോ- ജര്‍മ്മന്‍ സാമ്പത്തികസഹകരണത്തിന്റെ അടിസ്ഥാനത്തില്‍ കെ.എഫ്.ഡബ്ല്യു. ധനസഹായമുപയോഗിച്ച് ഹരിതോര്‍ജ ഇടനാഴികള്‍ യാഥാര്‍ഥ്യമാക്കാന്‍ ശ്രമിക്കും.) 3. ശുദ്ധവും സുസ്ഥിരവുമായ ഊര്‍ജലഭ്യത മെച്ചപ്പെടുത്താന്‍ വിതരണശൃംഖലകളിലൂടെയല്ലാതെയുളള സൗരോര്‍ജം പ്രായോഗികമാക്കും.
ഭാഗൽപുരിലെ സ്‌ഫോടനത്തിലെ ജീവഹാനിയിൽ പ്രധാനമന്ത്രി അനുശോചിച്ചു

ബിഹാറിലെ ഭാഗൽപുരിലുണ്ടായ സ്‌ഫോടനത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അനുശോചനം രേഖപ്പെടുത്തി. ഈ സംഭവവുമായി ബന്ധപ്പെട്ട സാഹചര്യത്തെക്കുറിച്ച് ബിഹാർ മുഖ്യമന്ത്രി ശ്രീ നിതീഷ് കുമാറുമായി പ്രധാനമന്ത്രിആശയവിനിമയം നടത്തി . ദുരിതാശ്വാസ, രക്ഷാപ്രവർത്തനങ്ങളിൽ ഭരണകൂടം ഏർപ്പെട്ടിരിക്കുകയാണെന്നും ഇരകൾക്ക് സാധ്യമായ എല്ലാ സഹായങ്ങളും നൽകുന്നുണ്ടെന്നും പ്രധാനമന്ത്രി പറഞ്ഞു. NS
പൊതുസ്ഥല ഒഴിപ്പിക്കല്‍ (അനധികൃത കൈയേറ്റം ഒഴിപ്പിക്കല്‍) നിയമം 1971ല്‍ലെ ഭേദഗതിക്ക് മന്ത്രിസഭയുടെ അംഗീകാരം. ഗവണ്‍മെന്റ് പാര്‍പ്പിടങ്ങളിലെ താമസക്കാരുടെ ഒഴിപ്പിക്കല്‍ നടപടികള്‍ ലഘൂകരിക്കാന്‍.

പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം പൊതുസ്ഥല ഒഴിപ്പിക്കല്‍ (അനധിൃത കൈയേറ്റം ഒഴിപ്പിക്കല്‍) നിയമം 1971ല്‍ലെ രണ്ട്, മൂന്ന് വകുപ്പുകള്‍ ഭേദഗതി ചെയ്യുന്നതിന് അനുമതി നല്‍കി. വകുപ്പ് രണ്ടില്‍ പാര്‍പ്പിടാവശ്യത്തിന് എന്ന പുതിയ വ്യവസ്ഥകൂടി ചേര്‍ത്തു. ഒപ്പം വകുപ്പ് മൂന്നില്‍ മൂന്ന് എയ്ക്ക് താഴേ മൂന്ന് ബിയായി പാര്‍പ്പിടമായി ഉപയോഗിക്കുന്നവരെ ഒഴിപ്പിക്കല്‍ എന്നൊരു വ്യവസ്ഥയും ചേര്‍ത്തു. ഭേദഗതി വസ്തു അധികാരികളായ ഉദ്യോഗസ്ഥര്‍ക്ക് ഒഴിപ്പിക്കലുമായി ബന്ധപ്പെട്ട നിയമ പ്രശ്‌നങ്ങള്‍ ലഘൂകരിക്കുന്നതിന് സഹായകരമാകും. കെട്ടിടം പാര്‍പ്പിടാവശ്യത്തിനായി ഒരു ഉദ്യോഗസ്ഥന്‍ അധികാരത്തില്‍ തുടരുന്ന കാലപരിധിക്കുള്ളില്‍ ഒരു നിശ്ചിതസമയകാലത്തേയ്ക്ക് ലൈസന്‍സ് അടിസ്ഥാനത്തില്‍ അനുവദിച്ചുകൊടുത്തിട്ടുളള സ്ഥലത്തിന്റെ ഒഴിപ്പിക്കലിനാണ് ഇത്. ഇത്തരം പാര്‍പ്പിടങ്ങള്‍ സമയബന്ധിതമായി ഒഴിപ്പിക്കാനായില്ലെങ്കില്‍ അടുത്ത ആവശ്യക്കാര്‍ക്ക് വിട് ലഭിക്കില്ല. അതിന് നടപടി സ്വീകരിക്കാന്‍ ഈ ഭേദഗതി സഹായകരമാകും. അത്തരം കേസുകളില്‍ വസ്തു അധികാരിയായ പുതിയ ഉദ്യോഗസ്ഥന് അതിനേക്കുറിച്ച് അന്വേഷിക്കുകയും കാര്യങ്ങളിലെ വസ്തുത ബോദ്ധ്യപ്പെട്ടാല്‍ നിയമത്തിന്റെ 4,5, 7 പ്രകാരമുള്ള വിശാലമായ നടപടികള്‍ ഒഴിവാക്കാം. വസ്തുഅധികാരികള്‍ക്ക് അത്തരം വസ്തുക്കള്‍ ഒഴിപ്പിക്കുന്നതിന് പുതിയ വ്യവസ്ഥയുടെ അടിസ്ഥാനത്തില്‍ ഉത്തരവിറക്കാം. അങ്ങനെ ഒഴിഞ്ഞുപോകാന്‍ അവര്‍ തയാറായില്ലെങ്കില്‍ വസ്തു അധികാരികള്‍ക്ക് ആ ആവശ്യത്തിനായി വേണ്ട ശക്തമായ നടപടികളും സ്വീകരിക്കാം. അതുകൊണ്ടുതന്നെ അനധികൃതമായി കൈവശം വച്ചിരിക്കുന്ന ഗവണ്‍മെന്റ് കെട്ടികടങ്ങള്‍ വളരെ ലളിതമായും വേഗത്തിലും ഈ ഭേദഗതിയിലൂടെ ഒഴിപ്പിക്കാനാകും. ഈ ഭേദഗതിയുടെ ഫലമായി ഇന്ത്യാഗവണ്‍മെന്റിന് അനധികൃതമായി ഗവണ്‍മെന്റ് കെട്ടിടങ്ങള്‍ കൈവശം വച്ചിരിക്കുന്നവരെ വളരെ വേഗത്തിലും ലളിതമായും ഒഴിപ്പിക്കാം. ഒപ്പം മറ്റ് ഗവണ്‍മെന്റ് ജീവനക്കാര്‍ക്ക് കാത്തിരിപ്പിന്റെ കാലയളവ് കുറച്ച് വേഗത്തില്‍ ഇവ നല്‍കാനുമാകും. ഗവണ്‍മെന്റ് കെട്ടിടങ്ങളില്‍ അനധികൃതമായി താമസിക്കുന്നവരുടെ ഒഴിപ്പിക്കല്‍ ഇത് വേഗത്തിലാക്കുമെന്ന് മാത്രമല്ല, ഒഴിപ്പിക്കല്‍ സമയം നീളുന്നുമൂലം പുതിയ ജീവനക്കാര്‍ക്ക് താമസസ്ഥലങ്ങള്‍ ലഭിക്കാതിരിക്കുന്ന സാഹചര്യം കുറയ്ക്കാനാകും. ആത്യന്തികമായി കൂടുതല്‍ പേര്‍ക്ക് വീടുകള്‍ ലഭ്യമാക്കുകയുംചെയ്യാം. ഒപ്പം ഇത് വെയിറ്റിംഗ് ലിസ്റ്റിലുള്ള ആളുകള്‍ക്ക് ഗുണവും ചെയ്യും. ഗവണ്‍മെന്റ് താമസ സൗകര്യത്തിന് ജനറല്‍ പൂളില്‍ അര്‍ഹതനേടി വളരെക്കാലമായി തങ്ങളുടെ ഊഴത്തിനായി കാത്തിരിക്കുന്നതുമായ കേന്ദ്ര ഗവണ്‍മെന്റ് ഉദ്യോഗസ്ഥര്‍ക്കാണ് ഇത് ഏറെ ഗുണം ചെയ്യുക.
നിക്ഷേപം പ്രോല്സാഹിപ്പിക്കുന്നതിനായുള്ള ഇന്ത്യ-കമ്പോഡിയ കരാറിന് മന്ത്രിസഭ അനുമതി നല്കി

നിക്ഷേപം പ്രോല്സാഹിപ്പിക്കുന്നതിനായുള്ള ഇന്ത്യ-കമ്പോഡിയ ബൈലാറ്ററല് ഇന്വെസ്റ്റ്മെന്റ് ട്രീറ്റി (ബി.ഐ.ടി.) എന്ന കരാറിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി. ഉഭയകക്ഷി നിക്ഷേപ ഒഴുക്ക് വര്ധിപ്പിക്കുന്നതിനായി ഇരു രാജ്യങ്ങളില്നിന്നും പരസ്പരം ഉണ്ടാകുന്ന നിക്ഷേപം പ്രോല്സാഹിപ്പിക്കുന്നതിനും നിക്ഷേപക താല്പര്യങ്ങള് സംരക്ഷിക്കുന്നതിനും ഉള്ള വ്യവസ്ഥകളോടു കൂടിയതാണു കരാര്. ഇരു രാജ്യങ്ങളില്നിന്നും പരസ്പരം നിക്ഷേപം ലഭിക്കുന്നതിനു പ്രോല്സാഹ ജനകമായ നടപടികള് കൈക്കൊള്ളുന്നതും നിയമക്രമങ്ങള് പാലിച്ചു നിക്ഷേപം നടത്തുന്നതിന് അനുമതി നല്കുന്നതും കരാര് പ്രോല്സാഹിപ്പിക്കും. 2015 ഡിസംബറില് മന്ത്രിസഭ അംഗീകരിച്ച ഇന്ത്യന് മോഡല് ബി.ഐ.ടി. പ്രകാരം ഒപ്പുവെക്കപ്പെടുന്ന പ്രഥമ ഉഭയകക്ഷി നിക്ഷേപ കരാറാണിത്.
ആംഗ്യ ഭാഷയ്ക്ക് ഗവേഷണ,പരിശീലന കേന്ദ്രം

ഇന്ത്യന്‍ ആംഗ്യ ഭാഷ ഗവേഷണ പരിശീലന കേന്ദ്രത്തിന്റെ രൂപീകരണത്തിന് കേന്ദ്ര മന്ത്രിസഭ അനുമതി നല്‍കി. 1860-ലെ സൊസൈറ്റീസ് രജിസ്‌ട്രേഷന്‍ നിയമപ്രകാരം സൊസൈറ്റിയായിട്ടാണ് ഈ കേന്ദ്രം സ്ഥാപിക്കുക. കേന്ദ്ര സാമൂഹിക നീതി, ശാക്തീകരണ മന്ത്രാലയത്തിലെ ഭിന്നശേഷിയുള്ള വ്യക്തികളുടെ ശാക്തീകരണത്തിനായുള്ള വകുപ്പിന് കീഴിലാണ് ഇന്ത്യന്‍ ആംഗ്യ ഭാഷ ഗവേഷണ പരിശീലന കേന്ദ്രത്തിന്റെ രൂപീകരണം. ന്യൂഡല്‍ഹിയിലെ ഇന്‍സ്റ്റിറ്റ്യൂട്ട് ഫോര്‍ ഫിസിക്കലി ഹാന്‍ഡിക്യാപ്ഡിലാകും ഗവേഷണ, പരിശീലന കേന്ദ്രം തുടക്കത്തില്‍ പ്രവര്‍ത്തിക്കുക. രാജ്യത്തെ 50 ലക്ഷത്തോളം വരുന്ന ബധിര സമൂഹത്തിന് ഈ തീരുമാനം സഹായകമാകും. പ്രസിഡന്റും 12 അംഗങ്ങളുള്ള ജനറല്‍ കൗസിലും അടങ്ങുന്ന സൊസൈറ്റിയാണ് പരിശീലന കേന്ദ്രം. ചെയര്‍പേഴ്‌സണും ഒന്‍പത് അംഗങ്ങളും, ദേശീയ തല ബധിര സംഘടനകളുടെയും, സര്‍വകലാശാലകളുടെയും, അക്കാദമിക സ്ഥാപനങ്ങളുടെയും പ്രതിനിധികള്‍, സ്വതന്ത്ര വിദഗ്ധര്‍ തുടങ്ങിയവരുള്‍പ്പെട്ട നിര്‍വാഹക സമിതിയും ഇതിനുണ്ടാകും.
ഇന്തോനേഷ്യയില്‍ സുനാമിയിലുണ്ടായ മരണങ്ങളില്‍ പ്രധാനമന്ത്രി അനുശോചിച്ചു

ഇന്തോനേഷ്യയില്‍ അഗ്നിപര്‍വ്വത സ്‌ഫോടനത്തെത്തുടര്‍ന്ന് സുനാമിയിലുണ്ടായ മരണങ്ങളില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ‘അഗ്നിപര്‍വ്വത സ്‌ഫോടനത്തെത്തുടര്‍ന്നുണ്ടായ സുനാമിയില്‍ ഇന്തോനേഷ്യയിലുണ്ടായ അളപായവും നാശനഷ്ടങ്ങളും ഏറെ വേദനിപ്പിക്കുന്നു. ദുരന്തത്തിനിരയായവരുടെ കുടുംബങ്ങളെ അനുശോചനം അറിയിക്കുന്നു. പരിക്കേറ്റവര്‍ എത്രയും വേഗം സുഖം പ്രാപിക്കട്ടെയെന്ന് ആശംസിക്കുന്നു. ദുരിതാശ്വാസ പ്രവര്‍ത്തനങ്ങളില്‍ നമ്മുടെ സമുദ്ര അയല്‍ക്കാരനും സുഹൃത്തുമായ ഇന്തോനേഷ്യയെ സഹായിക്കാന്‍ ഇന്ത്യ തയാറാണ്’, പ്രധാനമന്ത്രി പറഞ്ഞു
ബാലിയിൽ നടക്കുന്ന ജി-20 ഉച്ചകോടിയുടെ ഭാഗമായി പ്രധാനമന്ത്രി ശ്രീ നരേന്ദ്ര മോദി കണ്ടൽക്കാടുകൾ സന്ദർശിച്ചു.

ബാലിയിൽ നടക്കുന്ന ജി-20 ഉച്ചകോടിയ്ക്കിടെ പ്രധാനമന്ത്രി ശ്രീ നരേന്ദ്ര മോദിയും മറ്റ് ജി-20 നേതാക്കളും ഇന്ന് 'തമാൻ ഹുതൻ രായ എൻഗുറാ റായ്' കണ്ടൽക്കാടുകളിൽ സന്ദർശിച്ചു. ആഗോള സംരക്ഷണ പ്രവർത്തനങ്ങളിൽ കണ്ടൽക്കാടുകൾ ഒരു പ്രധാന പങ്ക് വഹിക്കുന്നു. ഇന്തോനേഷ്യൻ ജി-20 പ്രസിഡൻസിക്ക് കീഴിലുള്ള ഇന്തോനേഷ്യയുടെയും യുഎഇയുടെയും സംയുക്ത സംരംഭമായ മംഗ്രോവ് അലയൻസ് ഫോർ ക്ലൈമറ്റിൽ (എംഎസി) ഇന്ത്യ ചേർന്നിട്ടുണ്ട്. ഇന്ത്യയിൽ 5000 ചതുരശ്ര കിലോമീറ്ററിൽ പരന്നുകിടക്കുന്ന 50-ലധികം കണ്ടൽ ഇനങ്ങളെ കാണാം. ജൈവവൈവിധ്യത്തിന്റെ സമ്പന്നമായ ഇടങ്ങളും ഫലപ്രദമായ കാർബൺ സിങ്കുകളായി വർത്തിക്കുന്നതുമായ കണ്ടൽക്കാടുകളുടെ സംരക്ഷണത്തിനും പുനരുദ്ധാരണത്തിനും ഇന്ത്യ ഊന്നൽ നൽകുന്നു. –ND–
മണ്ണ് സംരക്ഷിക്കുക’  പരിപാടിയിൽ പ്രധാനമന്ത്രി ജൂൺ 5-ന് പങ്കെടുക്കും

ലോക പരിസ്ഥിതി ദിനത്തോടനുബന്ധിച്ച് ജൂൺ 5 ന് രാവിലെ 11 മണിക്ക് വിജ്ഞാൻ ഭവനിൽ നടക്കുന്ന ‘മണ്ണ് സംരക്ഷിക്കുക’ എന്ന പരിപാടിയിൽ പ്രധാനമന്ത്രി ശ്രീ നരേന്ദ്ര മോദി പങ്കെടുക്കും. പരിപാടിയിൽ പ്രധാനമന്ത്രി സദസിനെ അഭിസംബോധനയും ചെയ്യും. 'സേവ് സോയിൽ മൂവ്‌മെന്റ്' എന്നത് മണ്ണിന്റെ ആരോഗ്യം മോശമാകുന്നതിനെക്കുറിച്ച് അവബോധം വർദ്ധിപ്പിക്കുന്നതിനും അത് മെച്ചപ്പെടുത്തുന്നതിനുള്ള ബോധപൂർവമായ പ്രതികരണം കൊണ്ടുവരുന്നതിനുമുള്ള ഒരു ആഗോള പ്രസ്ഥാനമാണ്. 2022 മാർച്ചിൽ 27 രാജ്യങ്ങളിലൂടെ കടന്നുപോകുന്ന 100 ദിവസത്തെ മോട്ടോർസൈക്കിൾ യാത്ര ആരംഭിച്ച സദ്ഗുരുവാണ് ഈ പ്രസ്ഥാനത്തിന് തുടക്കമിട്ടത്. 100 ദിവസത്തെ യാത്രയുടെ 75-ാം ദിവസമാണ് ജൂൺ 5. പ്രധാനമന്ത്രിയുടെ പരിപാടിയിലെ പങ്കാളിത്തം, ഇന്ത്യയിൽ മണ്ണിന്റെ ആരോഗ്യം മെച്ചപ്പെടുത്തുന്നതിനുള്ള പങ്കിട്ട ഉത്കണ്ഠകളുടെയും പ്രതിബദ്ധതയുടെയും പ്രതിഫലനമായിരിക്കും.
പ്രധാനമന്ത്രിയും ജോര്‍ദാന്‍ രാജാവും ടെലിഫോണില്‍ ചര്‍ച്ച നടത്തി

ബഹുമാനപ്പെട്ട ജോര്‍ദാന്‍ രാജാവ് അബ്ദുല്ല രണ്ടാമനുമായി പ്രധാനമന്ത്രി ശ്രീ. നരേന്ദ്ര മോദി ടെലിഫോണില്‍ ചര്‍ച്ച നടത്തി. ബഹുമാനപ്പെട്ട രാജാവിനും ജോര്‍ദാന്‍ ജനതയ്ക്കും പ്രധാനമന്ത്രി റമസാന്‍ ആശംസകള്‍ നേര്‍ന്നു. കോവിഡ്-19 മഹാവ്യാധി ലോകത്ത് ഉയര്‍ത്തുന്ന വെല്ലുവിളികള്‍ ചര്‍ച്ച ചെയ്ത നേതാക്കള്‍, പ്രത്യാഘാതം കുറച്ചുകൊണ്ടുവരാന്‍ ഇരു രാജ്യങ്ങളും കൈക്കൊണ്ട നടപടികളും പരാമര്‍ശിച്ചു. അറിവും മികച്ച പ്രായോഗിക പ്രവര്‍ത്തനവും കൈമാറിയും വിതരണ ശൃംഖലയ്ക്കു സൗകര്യമൊരുക്കിയും പരമാവധി പരസ്പരം സഹായിക്കാന്‍ നേതാക്കള്‍ പരസ്പരം സമ്മതിച്ചു. ജോര്‍ദാനിലുള്ള ഇന്ത്യന്‍ പൗരന്‍മാര്‍ക്കു നല്‍കിവരുന്ന പിന്‍തുണയ്ക്കു ബഹുമാനപ്പെട്ട രാജാവിനെ പ്രധാനമന്ത്രി നന്ദി അറിയിച്ചു. കോവിഡ്- 19 സംബന്ധിച്ചും മറ്റു മേഖലാതല, ആഗോള വിഷയങ്ങള്‍ സംബന്ധിച്ചും ഇരു രാജ്യങ്ങളുടെയും പ്രതിനിധികള്‍ തമ്മിലുള്ള ബന്ധം തുടരുമെന്ന് ഇരുവരും വ്യക്തമാക്കി.
നിര്‍മ്മാണരംഗത്തെ പാഴ്‌വസ്തുക്കളുടെ പുനരുപയോഗം സംബന്ധിച്ച് നോര്‍വേയുമായി ധാരണാപത്രം

രാജ്യത്തെ നിര്‍മ്മാണരംഗത്തെ മാലിന്യങ്ങള്‍ പുനരുപയോഗം ചെയ്യുന്നത് സംബന്ധിച്ച ശാസ്ത്രീയ ഗവേഷണത്തിനും മാനവവിഭവ ശേഷി വികസനത്തിനുമായി നോര്‍വേയിലെ സി.ഐ.എന്‍.റ്റി.ഇ.എഫ് മായി കേന്ദ്ര പൊതുമരാമത്ത് വകുപ്പ് ധാരണാപത്രം ഒപ്പിടുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അനുമതി നല്‍കി. ഇന്ത്യയിലെ നിര്‍മ്മാണ വ്യവസായം പ്രതിവര്‍ഷം 10 മുതല്‍ 12 ദശലക്ഷം വരെ ടണ്‍ മാലിന്യങ്ങള്‍ സൃഷ്ടിക്കുന്നുണ്ട്.
ആശാ ബോസ്‌ലേയുടെ മകന്റെ നിര്യാണത്തില്‍ പ്രധാനമന്ത്രി അനുശോചിച്ചു.

പ്രശസ്ത ഗായിക ആശാ ബോസ്‌ലേയുടെ മകന്റെ നിര്യാണത്തില്‍ പ്രധാനമന്ത്രി ശ്രീ. നരേന്ദ്ര മോദി അനുശോചിച്ചു. ”പ്രിയമുള്ള ആശാ ബോസ്‌ലേ തായി, അങ്ങയുടെ മകന്റെ നിര്‍ഭാഗ്യകരമായ വിയോഗത്തില്‍ വ്യസനിക്കുന്നു. ദു:ഖത്തിന്റെ ഈ വേളയില്‍ എന്റെ ചിന്തകള്‍ അങ്ങയോടൊപ്പമാണ്”. പ്രധാനമന്ത്രി പറഞ്ഞു.